ଚୀନ କୁଟନିତୀଜ୍ଞ ୟାଙ୍ଗ ଜେଇଚିଙ୍କ ସହିତ ଆଲୋଚନା ପରେ ଭାରତ ଯବାନଙ୍କ ପାଇଁ ଶୋକପ୍ରକାଶ କରିବା ସହିତ ସହିଦ ସେମାନଙ୍କ ପରିବାର ପ୍ରତି ମଧ୍ୟ ସମବେଦନା ଜଣାଇଛନ୍ତି ପମ୍ପିଓ।
ଏହାର ଦିନକ ପୂର୍ବରୁ ଗଲୱାନ ଭ୍ୟାଲିରେ ଭାରତ ଓ ଚାଇନ ମଧ୍ୟରେ ଘଟିଥିବା ସଂଘର୍ଷ ବିଷୟରେ ଅବଗତ ଥିବା କହିଥିଲା ଆମେରିକା। ତେବେ ଚାଇନା ସହ ଆଲୋଚନା ପରେ ଭାରତର କ୍ଷତି ପାଇଁ ଦୁଃଖ ପ୍ରକାଶ କରିଛି ଆମେରିକା।
ପ୍ରକାଶ ଥାଉକି, ପୂର୍ବ ଲଦାଖର ଗଲୱାନ ଭ୍ୟାଲିରେ ସୋମବାର ରାତିରେ ଭାରତ- ଚାଇନା ଯବାନଙ୍କ ମଧ୍ୟରେ ରକ୍ତାକ୍ତ ସଂଘର୍ଷ ହୋଇଥିଲା। ଘଟଣାରେ ୨୦ ଯବାନ ସହିଦ ହୋଇଥିଲେ। ଏଥିରେ ୭୬ ଜଣ ଯବାନ ଚୀନ ସେନା ଦ୍ୱାରା ଆକ୍ରମଣର ଶିକାର ହୋଇଥିଲେ। ସେମାନଙ୍କ ମଧ୍ୟରୁ ୧୮ ଜଣ ଗୁରୁତର ଆହତ ହୋଇଥିଲେ ଓ ୫୮ ଜଣ ସାମାନ୍ୟ ଆହତ ହୋଇଥିଲେ। ଏଥିରେ କୌଣସି ଭାରତୀୟ ଯବାନ ନିଖୋଜ୍ ହୋଇନଥିବା ସେନା ସୂଚନା ଦେଇଥିଲା।
ଆହତଙ୍କ ମଧ୍ୟରୁ ୧୮ ଜଣ ଲେହରେ ଥିବା ହସ୍ପିଟାଲ୍ରେ ଚିକିତ୍ସିତ ହେଉଥିବା ବେଳେ ଆଉ ୫୮ ଜଣ ବିଭିନ୍ନ ହସ୍ପିଟାଲ୍ରେ ଚିକିତ୍ସିତ ହେଉଛନ୍ତି।
